b'\n_START_ARTICLE_\nSilicon Graphics\n_START_PARAGRAPH_\nSilicon Graphics, Inc. (da\xc5\xbenai trumpinama iki SGI) buvo kompiuteri\xc5\xb3 technin\xc4\x97s ir programin\xc4\x97s \xc4\xafrangos gamintojas \xc4\xafkurtas 1982 metais JAV, Kalifornijoje, likviduotas 2009 gegu\xc5\xbe\xc4\x97s m\xc4\x97nes\xc4\xaf. Specializavosi galing\xc5\xb3 serveri\xc5\xb3, darbo sto\xc4\x8di\xc5\xb3, kompiuterin\xc4\x97s grafikos ir vizualizacijos srityse.\n_START_SECTION_\nTechnin\xc4\x97 \xc4\xafranga\n_START_PARAGRAPH_\nGamino na\xc5\xa1ius kompiuterius skirtus grafinei vizualizacijai, moksliniams skai\xc4\x8diavimams (superkompiuterius), grafines darbo stotis. Kompiuteriai naudojo Motorolos 680x0, MIPS, Intel serij\xc5\xb3 procesorius. Pirmieji savo kompiuteriuose panaudojo grafinius procesorius 3D vaizdui generuoti. Pasikeitus firmos darbo profiliui, daugelis SGI in\xc5\xbeinieri\xc5\xb3 per\xc4\x97jo \xc4\xaf kitas kompiuteri\xc5\xb3 grafikos procesori\xc5\xb3 firmas, tokias kaip ATI ir Nvidia.\n_START_SECTION_\nProgramin\xc4\x97 \xc4\xafranga\n_START_PARAGRAPH_\nSuk\xc5\xabr\xc4\x97 savo UNIX operacin\xc4\x99 sistem\xc4\x85 IRIX. Propogavo nemokamos programin\xc4\x97s \xc4\xafrangos k\xc5\xabrim\xc4\x85, palaik\xc4\x97 kelet\xc4\x85 projekt\xc5\xb3 (toki\xc5\xb3 kaip Linux ir Samba) ir neatlygintinai atidav\xc4\x97 savo sukurt\xc4\x85 kod\xc4\x85 (XFS) nemokomos programin\xc4\x97s \xc4\xafrangos pasauliui. Suk\xc5\xabr\xc4\x97 aplikacij\xc5\xb3 programavimo s\xc4\x85saj\xc4\x85 (API) IRIS GL, kuri v\xc4\x97liau tapo OpenGL.\n_START_SECTION_\nTolimesn\xc4\x97 \xc4\xafmon\xc4\x97s raida\n_START_PARAGRAPH_\nPo bankroto paskelbimo, \xc4\xafmon\xc4\x97s liku\xc4\x8dius ir vard\xc4\x85 nupirko Rackable Systems. Ta\xc4\x8diau pa\xc4\x8dio bankroto ir reorganizavimo metu, buvo suformuota nauj\xc4\x85 \xc4\xafmon\xc4\x99 Graphics Properties Holdings, Inc.(GPHI), kuri per\xc4\x97m\xc4\x97 daug intelektin\xc4\x97s nuosavyb\xc4\x97s i\xc5\xa1 pradin\xc4\x97s \xc4\xafmon\xc4\x97s. \xc5\xa0iuo metu, GPHI nieko negamina, o u\xc5\xbesiima tiktai juridin\xc4\x97m proced\xc5\xabrom susijusiom su SGI intelektinio turto i\xc5\xa1naudojimu. Per pastaruosius metus GPHI padav\xc4\x97 \xc4\xaf teism\xc4\x85 d\xc4\x97l galim\xc5\xb3 patentini\xc5\xb3 teisi\xc5\xb3 lau\xc5\xbeymo tokias firmas kaip: ATI (AMD), Apple Inc., Sony, HTC Corp, LG Electronics Inc., Samsung Electronics Co., Research in Motion Ltd. Prietaisai, kuriuose galb\xc5\xabt buvo panaudotos SGI patentuotos technologijos: Apple iPhone, HTC EVO4G, LG Thrill, Research in Motion Torch, Samsung Galaxy S and Galaxy S II, BlackBerry ir Sony Xperia Play i\xc5\xa1manieji telefonai.'